**ROMÂNIA**

**JUDEŢUL SUCEAVA**

**CONSILIUL LOCAL BĂLCĂUŢI**

**PROCES VERBAL**

Încheiat azi, 20.11.2015 in sedinta ordinara a Consiliului Local Balcauti.

Prin dispoziţia primarului comunei Bălcăuţi nr. 220 din 13.11.2015 a fost convocat consiliul local al comunei Bălcăuţi la sediul Primăriei în data de 20.11.2015 orele 09.00 in şedinţă ordinară prin invitaţii scrise.

Secretarul comunei face apelul nominal şi constată că sunt prezenţi 12 consilieri din cei 13 consilieri convocaţi, lipsind doamna Haures Victoroa, şedinţa fiind legal constituită putându-şi desfăşura lucrările având în vedere că este intrunit cvorumul prevăzut de Legea nr.215/2001 a administraţiei publice locale, republicată cu modificările şi completările ulterioare.

Preşedinte de şedinţă este ales domnul Smighelschi Titi în unanimitate de voturi, la propunerea domnului Chidesa Iulian Petru.

Doamna secretar Fediuc Dalila Maria prezintă procesul verbal din şedinţa anterioară, apoi il supune la vot şi este votat în unanimitate de voturi.

Doamna secretar atenţionează în legătură cu necesitatea respectării art. 76 şi 77 din Legea nr. 393/2004, coroborat cu dispoziţiile art. 46 din Legea nr. 215/2001, republicată, privind existenţa unei stări de incompatibilitate sau a unui conflict de interese a aleşilor locali în situaţia adoptării unor hotărâri înscrise pe ordinea de zi. Consilierii au obligaţia să anunţe, înainte de a se intra în discuţii, acest lucru.

Domnul primar, Ursachi Vasile prezintă proiectul ordinii de zi, după cum urmează:

1. Proiect de hotărâre privind rectificarea bugetului local al comunei Bălcăuţi pe anul 2015.

Iniţiator, primarul comunei.

1. Proiect de hotarare privind stabilirea impozitelor si taxelor locale pentru anul 2016.

Initiator, primarul comunei.

1. Proiect de hotarare privind aprobarea indicatorilor tehnico-economici si a documentatiei – Studiu de Fezabilitate, aferente obiectivului de investitii „Modernizare, renovare si dotare camin cultural Negostina, în comuna Bălcăuţi, judeţul Suceava”.

Initiator, primarul comunei

1. Proiect de hotarare privind aprobarea implementării Proiectului „ Modernizare, renovare şi dotare Cămin cultural Negostina, comuna Bălcăuţi, judeţul Suceava”

Initiator, primarul comunei.

Inainte de a se supune la vot, domnul primar propune modificarea ordinii de zi, si introducerea unui punct nou pe ordinea de zi, ca urmare a controlului Camerei de Conturi Suceava, respectiv, Proiect de hotarare privind aprobarea contului de execuţie a bugetului local de venituri şi cheltuieli pentru trimestrul II si III al anului 2015.

Initiator, primarul comunei.

Se supune la vot modificarea ordinii de zi si este votata in unanimitate de voturi, apoi se supune la vot proiectul ordinii de zi, şi este votat în unanimitate de voturi.

Se trece la punctul doi al ordinii de zi.

Preşedintele de şedinţă prezintă proiectul de hotărâre privind rectificarea bugetului local al comunei Balcauti, după care invită la cuvânt pe domnul primar pentru a prezenta expunerea de motive la proiect.

Nefiind discuţii preşedintele de şedinţă supune la vot proiectul de hotărâre acesta fiind votat cu unanimitate de voturi.

Se trece la punctul trei al ordinii de zi.

Preşedintele de şedinţă prezintă proiectul de hotărâre privind stabilirea impozitelor si taxelor locale pentru anul 2016 , după care invită la cuvânt pe domnul primar pentru a prezenta expunerea de motive la proiect, acesta explicandu-le ca taxele si impozitele pentru anul 2016 se vor stabili in conformitate cu prevederile Noului cod fiscal aprobat prin Legea nr.227/2015.

Nefiind discuţii preşedintele de şedinţă supune la vot proiectul de hotărâre acesta fiind votat cu unanimitate de voturi.

Se trece la punctul patru al ordinii de zi.

Preşedintele de şedinţă prezintă proiectul de hotărâre privind aprobarea indicatorilor tehnico-economici si a documentatiei – Studiu de Fezabilitate, aferente obiectivului de investitii „Modernizare, renovare si dotare camin cultural Negostina, în comuna Bălcăuţi, judeţul Suceava”

după care invită la cuvânt pe domnul primar pentru a prezenta expunerea de motive la proiect.

Nefiind discuţii preşedintele de şedinţă supune la vot proiectul de hotărâre acesta fiind votat cu unanimitate de voturi.

Se trece la punctul cinci al ordinii de zi.

Preşedintele de şedinţă prezintă proiectul de hotărâre privind aprobarea implementării Proiectului „ Modernizare, renovare şi dotare Cămin cultural Negostina, comuna Bălcăuţi, judeţul Suceava”, după care invită la cuvânt pe domnul primar pentru a prezenta expunerea de motive la proiect.

Nefiind discuţii preşedintele de şedinţă supune la vot proiectul de hotărâre acesta fiind votat cu unanimitate de voturi.

Se trece la punctul cinci al ordinii de zi.

Ca urmare a verificarii activitatilor contabile financiare de catre Curtea de Conturi se impune aprobarea Proiectului de hotarareprivind aprobarea contului de execuţie a bugetului local de venituri şi cheltuieli pentru trimestrul II si III al anului 2015. Presedintele de sedinta citeste proiectul sus mentionat apoi, doamna contabil prezinta situatiile financiare aferente trimestrului II si III al anului 2015.

Nefiind discuţii preşedintele de şedinţă supune la vot proiectul de hotărâre acesta fiind votat cu unanimitate de voturi.

La propunerea domnului consilier Petru Soiman doamna Stan Elisabeta a fost aleasa in unanimitate de voturi sa fie presedinte de sedinta in lunile decembrie 2015 respectiv ianuarie, februarie 2016.

Nemaifiind inscrieri la cuvant domnul presedinte de sedinta declara inchisa sedinta ordinara a Consiliului local Balcauti din data de 20.11.2015 şi multumeste domnilor consilieri pentru prezentă şi pentru aportul adus la buna desfăşurare a şedintei.

**PREŞEDINTE DE ŞEDINŢĂ SECRETARUL COMUNEI**

**Şmighelschi Titi Fediuc Dalila Maria**